94/732/EY: Komission päätös, tehty 11 päivänä marraskuuta 1994, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta Chacon ja Formosan maakuntien (Argentiina) ja Santa Catarinan osavaltion (Brasilia) huomioon ottamiseksi (ETA:n kannalta merkityksellinen)



Virallinen lehti nro L 292 , 12/11/1994 s. 0037 - 0038

Suomenk. erityispainos Alue 3 Nide 62 s. 0222

Ruotsink. erityispainos Alue 3 Nide 62 s. 0222



KOMISSION PÄÄTÖS, tehty 11 päivänä marraskuuta 1994, eläinten terveyttä koskevista vaatimuksista ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta Chacon ja Formosan maakuntien (Argentiina) ja Santa Catarinan osavaltion (Brasilia) huomioon ottamiseksi (ETA:n kannalta merkityksellinen) (94/732/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna asetuksella (ETY) N:o 1601/92(2), ja erityisesti sen 14, 15 ja 16 artiklan, sekä katsoo, että eläinten terveyttä koskevat vaatimukset ja vaadittavat eläinlääkärin todistukset tuoreen lihan tuonnissa Kolumbiasta, Paraguaysta, Uruguaysta, Brasiliasta ja Argentiinasta vahvistetaan komission päätöksessä 93/402/ETY(3), sellaisena kuin se on viimeksi muutettuna päätöksellä 94/335/EY(4), tilanteen huonontuminen Santa Catarinan osavaltiossa Brasiliassa johti siihen, että komissio lakkautti tästä osavaltiosta lähtöisin olevan tuoreen lihan tuonnin, Brasilian viranomaiset ovat toteuttaneet toimia tämän tilanteen huonontumisen pysäyttämiseksi, yhteisön tarkastajien Brasiliassa viimeksi suorittama tarkastus osoitti tautitilanteen parantuneen Santa Catarinan osavaltiossa, Santa Catarinan osavaltio täyttää Euroopan yhteisön eläinten terveyttä koskevat vaatimukset tuoreen lihan tuonnin osalta, tilanteen huonontuminen Chacaon ja Formosan maakunnissa johti siihen, että komissio lakkautti näiltä alueilta lähtöisin olevan tuoreen lihan tuonnin, Argentiinan viranomaiset ovat toteuttaneet toimia tämän tilanteen huonontumisen pysäyttämiseksi, yhteisön tarkastajien Argentiinassa viimeksi suorittama tarkastus osoitti tilanteen parantuneen Chacaon ja Formosan maakunnissa, Chacaon ja Formosan maakunnat täyttävät Euroopan yhteisön eläinten terveyttä koskevat vaatimukset tuoreen lihan tuonnin osalta, tämän seurauksena on tarpeen muuttaa päätös 93/402/ETY, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltioiden on sallittava neljänkymmenenviiden päivän kuluessa tämän päätöksen jäsenvaltioille tiedoksi antamisesta päätöksen 93/402/ETY määräysten mukaisesti tuotetun ja varmennetun tuoreen lihan tuonti Argentiinasta ja Brasiliasta. 2 artikla Korvataan päätöksen 93/402/ETY liite I tämän asetuksen liitteellä. 3 artikla Tätä päätöstä sovelletaan kolmenkymmenen päivän kuluttua sen tiedoksi antamisesta jäsenvaltioille. 4 artikla Tämä päätös on osoitettu kaikille jäsenvaltioille. Tehty Brysselissä 11 päivänä marraskuuta 1994. Komission puolesta René STEICHEN Komission jäsen (1) EYVL N:o L 302, 31.12.1972, s. 28 (2) EYVL N:o L 173, 27.6.1992, s. 13 (3) EYVL N:o L 179, 22.7.1993, s. 11 (4) EYVL N:o L 148, 15.6.1994, s. 15 LIITE "LIITE I >TAULUKON PAIKKA> "